Jegyzetek
37

(1869. december 21.)
21/12 869.

Kedves fiam!

Idezárva küldök 550 forintot, az 50 forintot költsd el a karácsonyi ünnepekre s emlékezzél az időkre, mikor e kedves estét együtt töltöttük. - Tervem volt Földeákon tölteni az ünnepet, hogy a kis Tamás első karácsonyfájának gyertyáit én gyújtsam meg; de foglalatosságaim nem engedik, s így valószínűleg valamely konferenciában töltöm az órákat, melyek alatt mások örülnek. - Dénes bácsi sokkal jobban van. Ilka régi állapotában, anyád s a lányok egészségesek. - Ég áldjon meg s tartson egészségesen. Boldog ünnepeket kíván

szerető apád
Eötvös

Vissza az "Eötvös Loránd és Eötvös József levelezése" c. lapra