Heidelberg Febr. 25.

Kedves atyám!

A hivatalos hét még nem telt el - tegnap küldtem el soraimat; de leveledet ma kaptam, ma örvendettem neki - s ma is akarom megköszönni.

Ha minden jól megy - vagyis ha Bunsen jövő hó 7ikéig megelégli az előadást 8-án indulhatok s két három nap alatt körötökben leszek; s (egy hónap +X)ig honn maradhatok - ez az X szintén Bunsentól függ. - Az öreg most nagy dolgokon töri fejét - s nehezen várja a boldog időt, midőn nyakáról lerázhatja a tudomány szomjas ifjuságot - szétoszlunk akkor, és hordjuk az ő dicsőségét a világnak minden részeibe.

A Heidelbergi chemikus Gotell'1 lelkesül Májszter-éért - egy szavára bele ugranék - a kénsavba!

Ha mamáék nincsenek elfoglalva csókolom őket - a bácsikat köszöntöm s maradok

Szerető fiad

ELoránd

1 Gotell' - ismeretlen kifejezés

Vissza az "Eötvös Loránd és Eötvös József levelezése" c. lapra